kif niftel u ninqata, kemm insir ħafifa, nisker ġwinħajja jperpru, irewħu, iperpru, jinku sħab iħares ċass 'il fuq — jixxengel / fiż-żiffa bajda ta' ġwinħajja, jibża'li nikinsu qiegħa f'nifs is-sħab ċelesti — lelà — fidda matta skura mmartellata, fej' jorqdu l-istilel ċkejkna fej' jistaħba l-qamar, sa ma tegħja x-xemx u taħtu l-frak — mikul u mgerrem — ta' gżejjer kafellatte — ħodor — suwed — griżi imraqqa' dellijiet, xmajjar, nixxigħat, muntanji inċanati, illimati, imnaqqxa, imżarrda ffjuriti rqaq : fjuri jdejhom miftuħin — merfugħa jxejrulna, jonkella lesti ħa jilqgħuna 'k niżgarraw għadd 33 LXXXIII 57